GiliGold/VAD_KnessetCorpus huggingface dataset:
<אתי בנדלר: אני משתדלת לתת ייעוץ משפטי אובייקטיבי בכל מקום שבו אני יושבת.
דוד ביטן: אז הוא יכול לנהל את הדיון כשהוא הגיש בג"ץ?
דוד ביטן: באמת, זה נראה לך ייעוץ משפטי לגיטימי?
<אתי בנדלר: עכשיו, לגופו של עניין.
<אתי בנדלר: קודם כול, השאלה אם חוק השידור הציבורי הישראלי הוא חוק שבתחום ענייניה של ועדת הכלכלה, והאם זו האכסניה הטבעית לשם?
<אתי בנדלר: כן, דעתי היא חד-משמעית שזו האכסניה הטבעית לכל חקיקה שנוגעת לעניין.
<אתי בנדלר: אבל במקרים רבים, ואני לא נכנסת עכשיו לשאלה הערכית, אם הדבר ראוי או לא ראוי, אבל במקרים רבים, מנימוקים פוליטיים, מחליטה ועדת הכנסת לא להעביר הצעת חוק לטיפול בוועדה שהנושא הוא האכסניה הטבעית שלה, אלא לוועדה אחרת.
<אתי בנדלר: ואני מניחה שכאן מתקיימים הנימוקים האלה.
<אתי בנדלר: אכן, הצעת החוק להקמת תאגיד השידור הציבורי נדונה בוועדה מיוחדת בראשותה של חברת הכנסת קארין אלהרר.
<אתי בנדלר: והיו נימוקים שונים מדוע אז הוחלט להעביר את זה לוועדה מיוחדת.
<אתי בנדלר: ואחד התיקונים לחוק תאגיד השידור הציבורי הועבר לוועדה מיוחדת בראשותו של השר היום צחי הנגבי, כך שגם אז ההצעה לא הועברה לאכסניה הטבעית שלה, קרי ועדת הכלכלה.
<אתי בנדלר: אינני יכולה לומר שגם כאן, אם תתקבל החלטה כזאת, היא חריגה.
יואב קיש: אני מבקש מחברי הכנסת לקצר.
רועי פולקמן: רק להגיד עוד פעם, שבדיוק מה שאמרה היועצת המשפטית זו הסוגיה.
רועי פולקמן: אין כאן שום קשר לא לבג"ץ או לא לכן בג"ץ.
מרב מיכאלי: לא, היא אמרה בדיוק את זה, היא אמרה שיקולים פוליטיים.
מרב מיכאלי: זה מה שהיא אמרה, היא אמרה שיקולים פוליטיים.
יואב קיש: מרב, לא הפרעת, אז תשמרי על המסורת.
מרב מיכאלי: באיזה אופן זה לא פוליטי?
יואב קיש: מרב, תשמרי על המסורת.
דוד ביטן: הכי טוב תעשי ציוץ.
רועי פולקמן: פוליטית כן, לא קשור בשום צורה לדיון בבג"ץ.
רועי פולקמן: קשור לזה שוועדת הכלכלה היא ועדה ברוב אופוזיציוני.
רועי פולקמן: כבר בשתי הכנסות האחרונות כל נושא השידור הציבורי נידון בוועדות מיוחדות ולא רק בוועדת הכלכלה.
<אתי בנדלר: לא, לא הכול.
<אתי בנדלר: החוק המקורי ותיקון אחד משלושת התיקונים - - -
דוד ביטן: לא, למה את לא מתייחסת לזה שהוא הגיש - - -
יואב קיש: ביטן, עוד שני ח"כים ונגמר.
מרב מיכאלי: בסדר, לא כולם.
מרב מיכאלי: אומרת היועצת בנדלר, לא נכון.
דוד ביטן: לדעתי לא צריך לתת - - - לחברי הכנסת - - -
מרב מיכאלי: החוק המקורי ואחד משלושה התיקונים.